**Ministru kabineta noteikumu projekta “Grozījumi Ministru kabineta 2015.gada 16.jūnija noteikumos Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”**  **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231 – 15 “Dzīvojamo un publisko ēku apkure un ventilācija”” mērķis ir noteikt gaisa kvalitātes rādītājus publisku ēku iekštelpās, nosakot maksimāli pieļaujamo CO2 koncentrācijas līmeni, kas atbilst teicamai vai labai iekštelpu gaisa kvalitātei telpās, tas ir 1000 ppm, COVID 19 izplatības ierobežošanai.Saskaņā ar Noteikumu projekta pārejas noteikumiem, noteikumu projekts attiecas uz tādām būvniecības iecerēm, kuras ir ierosinātas pēc regulējuma spēkā stāšanās, ja tās paredz jaunu publisko ēku vai telpu grupu būvniecību, vai pārbūvi, atjaunošanu, ievērojot Būvniecības likuma 91.panta prasības. Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā, tas ir, nākamajā dienā pēc Noteikumu publikācijas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši Starpinstitūciju darbības koordinācijas grupas (OVG; Ministru prezidenta 2020.gada 10.jūlija rīkojums Nr.2020/1.2.1.-84) 2021.gada 19.marta sēdē nolemtajam un saskaņā ar Būvniecības likuma 5. panta pirmās daļas 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Instruments gaisa kvalitātes uzlabošanai ir ēku ventilācijas sistēmas, tās nodrošina ne tikai gaisa apmaiņu pietiekamā daudzumā un oglekļa dioksīda (turpmāk - CO2 ) atbilstošā līmeņa uzturēšanu, bet arī telpās esošā mikroklimata rādītājus, kas būtiski samazina pelējuma, sēnīšu un cita veida baktēriju parādīšanos. CO2 koncentrācija telpā atkarīga no svaiga gaisa pieplūdes telpā un CO2 izdalītāju (cilvēku) skaitam un uzturēšanās ilguma telpā. Izrietoši, ar tehniskiem risinājumiem - projektēto gaisa pieplūdes/noplūdes apjomu telpā var nodrošināt noteiktus projektētos gaisapmaiņas rādītājus (l/s vai m3/h), kas var ierobežot CO2 koncentrāciju noteiktam cilvēku skaitam telpā. Attiecīgi, lai nodrošinātu cilvēka veselībai atbilstošu komfortu, standartos vai normatīvos regulē minimālo svaiga padeves daudzumu uz cilvēku, kas jau ir noteikts Ministru kabineta 2015.gada 16.jūnija noteikumos Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”” 97.punktā: 15 m3/h (jeb 4,2 l/s) uz cilvēku. Ieelpā un izelpā cilvēks izvada caur plaušām apmēram 15-20 m3 gaisa diennaktī. Tātad 1 m3 cilvēks ieelpā un izelpā izvada caur plaušām 1st 10 min. - 1st 30 min laikā. Jāņem vērā, ka ēkas iekštelpu faktiskā (ekspluatācijas) gaisa kvalitāte tikai daļēji ir atkarīga no ēkā izbūvētās ventilācijas sistēmas tehniskā risinājuma, būtiskāka ir konkrētai ēkai piemērota pareiza ventilēšanas nodrošināšana, ko var panākt ar atbilstošu mehāniskās ventilācijas sistēmas ekspluatāciju vai telpu lietotāju darbībām (regulāra vēdināšana, izmantojot logus un durvis).Diemžēl normatīvais regulējums veselības aizsardzības jomā nesatur prasības gaisa kvalitātei (piemēram, gatavojot informatīvo ziņojumu “Par priekšlikumiem gaisa kvalitātes uzlabošanai izglītības iestādēs ar mērķi mazināt COVID-19 inficēšanas risku” Ekonomikas ministrija secināja, ka Ministru kabineta noteikumi attiecībā uz gaisa kvalitātēs nodrošināšanu mācību telpās nosaka vien regulāru logu atvēršanu, nevis prasības gaisa kvalitātei (piemēram CO2 koncentrācija). Veselības inspekcijas īstenotais “Izglītības iestāžu vides kvalitātes un drošuma pētījums” (<https://www.vi.gov.lv/sites/vi/files/content/documents/7_vi_esf_petijums_gatavotais_ks_31_10_20191.pdf>) apliecina, ka CO2 līmenis iekštelpās ir no 693-2861 ppm (ppm - daļiņas uz miljonu jeb daļiņu skaita attiecība pret tilpumu, kur šīs daļiņas atrodas)(vidēji 1681 ppm). Kā arī pēdējais minētā pētījuma starpziņojums (https://www.vi.gov.lv/sites/vi/files/content/documents/petijuma\_starpzinojums\_3\_.pdf ) par visu līdz šim apsekoto satur informāciju, ka, izvērtējot mācību telpu apsekošanā iegūto informāciju, vidējais CO2 koncentrācijas rādītājs bijis 1589,2 ppm. Optimāli ir tad, kad CO2 līmenis nepārsniedz 1000 ppm, pie CO2 līmeņa, kas pārsniedz 2500 ppm, var pasliktināties cilvēka kognitīvie procesi uzmanība, uztvere, zināšanu reprezentācija, problēmu risināšana, radošums u.c.Atbilstoši Veselības ministrijas sniegtajai informācijai, CO2 maksimāli pieļaujamais līmenis izglītības iestāžu telpās ir noteikts Pasaules Veselības organizācijas (turpmāk – PVO) izstrādātajos dokumentos. PVO rekomendētais CO2 līmenis, kas atbilst teicamai vai labai iekštelpu gaisa kvalitātei mācību telpās, ir līdz 1000 ppm.Ministru kabineta 2015.gada 16.jūnija noteikumu Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"” (turpmāk – LBN 231-15). 91.punkts paredz, ka prasības telpas gaisa kvalitātei un vēlamie gaisa kvalitātes parametri attiecīgajā telpā norāda būvprojektā un gaisa kvalitāti un vēlamos parametrus attiecīgajās telpās nosakot atbilstoši standartam LVS EN ISO 7730:2006 "Siltuma vides ergonomika. Termālā komforta analītiska noteikšana un interpretācija, izmantojot paredzamā vidējā balsojuma (PMV) un paredzamā neapmierināto personu procenta (PPD) indeksu kalkulāciju un lokālā termālā komforta kritērijus.” Tomēr minētais standarts nosaka tikai temperatūras izvēli un tās ietekmi uz cilvēka komforta līmeni dažādos apstākļos. Ņemot vērā LBN 231-15 tiešo atsauci uz standartu, tas ir obligāti piemērojams būvnormatīva prasību izpildei.Gaisa kvalitātes prasības daļēji ir iekļautas standartā LVS EN 16798-1, standarta C pielikumā ir norādīta minimālā gaisa apmaiņas prasība klases telpām (3.8 l/s uz m2). Gaisa apmaiņas papildus aprēķināšanas prasības ir regulētas standartā LVS CEN/TR 16798-2:2019. Šim standartam ir tiešā atsauce grozījumos (VSS-811), tādēļ būs obligāti piemērojams LBN 231-15 prasību izpildei.Jānorāda, ka Ministru kabineta 2002.gada 27.decembra noteikumi Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” un Ministru kabineta 2013.gada 17.septembra noteikumi Nr.890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” nesatur minimālus gaisa kvalitātes rādītājus (CO2 maksimāli pieļaujamo līmeni, gaisa relatīvā mitruma rādītāju, gaisa kustības optimālo ātrumu) kā tas ir noteikts, piemēram, Ministru kabineta 2009.gada 28.aprīļa noteikumos Nr.359 “Darba aizsardzības prasības darba vietās” (1.pielikums, kas satur gaisa temperatūras, gaisa relatīvā mitruma un gaisa kustības ātruma rādītājus).Jāatzīst, ka, projektējot jaunas ēkas, projektētāji par pamatu ņem būvniecības ierosinātāja (pasūtītāja) projektēšanas uzdevumā norādītās prasības attiecībā uz gaisa kvalitātes rādītājiem. Līdz ar to liela nozīme ir būvniecības ierosinātāja kompetencei un spējai korekti formulēt projektēšanas uzdevumu. Attiecīgi, ja normatīvais regulējums nesatur prasības gaisa kvalitātei, ēku īpašnieki un projektētāji ventilācijas sistēmas risinājumus izvēlas atbilstoši savai izpratnei un savām vēlmēm vai neizvēlas vispār, paļaujoties uz dabīgo vēdināšanu. Ņemot vērā apstākli, ka vīrusu izplatība varētu pieaugt, normatīvajā regulējumā LBN 231-15 tiek veikti grozījumi, iekļaujot pasākumu gaisa kvalitātes veicināšanai publiskās ēkās, kurās veidojas cilvēku koncentrācija un kurās tiek pavadītas vairākas stundas (piemēram, izglītības iestādes), nosakot, ka CO2 līmenis, kas atbilst teicamai vai labai iekštelpu gaisa kvalitātei publisko ēku telpās, ir līdz 1000 ppm, atbilstoši Starpinstitūciju darbības koordinācijas grupas (SDKG; Ministru prezidenta 2020.gada 10.jūlija rīkojums Nr.2020/1.2.1.-84) 2021.gada 19.marta sēdē nolemtajam.Būvnormatīvs LBN 231-15 prasības piemēro jaunu ēku projektēšanai, kā arī ēku pārbūvei, atjaunošanai vai restaurācijai, ievērojot Būvniecības likuma 91.panta nosacījumus. Tiesiskās noteiktības nodrošināšanai, noteikumu projektā tiek paredzēts, ka ar noteikumu projektu ieviestas prasības gaisa kvalitātei piemēro būvniecības iecerēm, kuras ir ierosinātas pēc regulējuma spēkā stāšanas. Proti, regulējums netiek piemērots būvniecības iecerēm, kas ir ierosinātas pirms noteikumu projekta spēkā stāšanās, kā arī prasības gaisa kvalitātei nav attiecināmās uz ekspluatācijā nodotām ēkām. Saskaņā ar Būvniecības likuma 19.panta ceturtās daļas regulējumu būvprojekta izstrādātājs ir atbildīgs par būvprojekta apjoma un satura atbilstību būvniecības ierosinātāja, šā likuma un citu normatīvo aktu prasībām. Būvniecības likuma 19.panta piektā daļa nosaka, ka būvdarbu veicējs ir atbildīgs par normatīvo aktu prasību ievērošanu būvlaukumā un būvdarbu rezultātā tapušās būves vai tās daļas atbilstību būvprojektam un būvniecības ierosinātāja, šā likuma un citu normatīvo aktu prasībām, kā arī par normatīvo aktu prasībām atbilstošu būvizstrādājumu izvēli un to iestrādes tehnoloģiju. Būvniecības likuma regulējums attiecībā uz būvniecības procesa dalībnieku atbildību un būvniecību kontrolējošo institūciju kompetenci ir precizēts likumprojektā “Grozījumi Būvniecības likumā” (Nr. 574/Lp13), nosakot ka būvprojekta izstrādātājs nodrošina būvprojekta un tajā ietverto risinājumu atbilstību būvniecības ierosinātāja un normatīvo aktu prasībām, kā arī piemērojamos standartos noteiktajām prasībām un dokumentācijā ietvertās informācijas savstarpējo atbilstību. Būvdarbu veicējs nodrošina būvdarbu rezultātā tapušās būves vai tās daļas atbilstību būvprojektam un tajā ietvertajiem risinājumiem, kā arī atbild par būvdarbu kvalitāti un atbilstošu būvizstrādājumu un to iestrādes tehnoloģiju izmantošanu (ciktāl būvprojektā nav tieši norādīts noteikts būvizstrādājums vai tā iestrādes tehnoloģija). Būvdarbu kvalitāte nedrīkst būt zemāka par būvnormatīvos un citos normatīvajos aktos, piemērojamos standartos un būvdarbu līgumā noteiktajiem būvdarbu kvalitātes rādītājiem. Proti gan atbilstoši spēkā esošām regulējumam, gan atbilstoši izstrādātajiem grozījumiem Būvniecības likumā būves atbilstību normatīvajos aktos noteiktajām prasībām pamatā nodrošina būvprojekta izstrādātājs un būvdarbu vadītājs, profesionālā atbildība par normatīvā regulējuma ievērošanu ir noteikta sertificētajiem būvspeciālistiem.  Attiecīgi būvprojektēšanas procesā atbilstošās jomas būvspeciālists izvēlēsies tādus ventilācijas un/vai vēdināšanas risinājumus, kas nodrošina būvnormatīvā LBN 231-15 paredzētās gaisa kvalitātes minimālās prasības plānotajam ēkas lietotāju skaitam un ekspluatācijas intensitātei. Par ēkas atbilstošo ekspluatāciju ir atbildīgs ēkas īpašnieks/lietotājs.  |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Jāņem vērā, ka gaisa kvalitātes jautājumi ir Veselības ministrijas kompetences sfērā un kā higiēnas prasību neatņemamā sastāvdaļa tas būtu risināms normatīvajos aktos, kas nosaka higiēnas prasības atsevišķu lietošanas veidu būvēm, piemēram, Ministru kabineta 2018. gada 9.oktobra noteikumi Nr. 631 “Higiēnas prasības skaistumkopšanas pakalpojumu sniegšanai”, Ministru kabineta 2009.gada 28.aprīļa noteikumi Nr. 359 “Darba aizsardzības prasības darba vietās”, Ministru kabineta 2013.gada 17.septembra noteikumi Nr. 890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”, Ministru kabineta 2002.gada 27.decembra noteikumi Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”, Ministru kabineta 2000.gada 12.decembra noteikumi Nr. 431 “Higiēnas prasības sociālās aprūpes institūcijām”. Minētie noteikumi jau šobrīd satur fragmentāro regulējumu gaisa kvalitātei, kas būtu Veselības ministrijai pārskatāms un pilnveidojams, lai panāktu ar šajos noteikumos noteikto saskaņoto regulējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums attiecas uz publiskas ēkas īpašnieku, būvniecības ierosinātāju un būvprojekta izstrādātāju.  |
| 2. | Tiesiskā regulējuma ietekme uz tautsaimniecību un administratīvo slogu | Tiek paredzētas augstākās gaisa kvalitātes prasības publiskajās ēkās, tai skaitā privātpersonu īpašumā esošajās, nekā ir paredzēts šī brīža normatīvajā regulējumā. Stingrāku prasību ieviešana veicinās ēku kvalitāti un ilgtspēju, vienlaicīgi sadārdzinot būvniecības izmaksas.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (euro) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ņemot vērā ieceru dažādību un risinājumu dažādību, nav iespējams aprēķināt iespējamo sadārdzinājumu un attiecīgi arī potenciālo ietekmi uz valsts un pašvaldību budžetiem.Vienlaicīgi ir jāņem vērā, ka jauno būvniecības ieceru īstenošanas gadījumā, stingrāko tehnisko noteikumu (prasību) ievērošana katrā konkrētā gadījumā varētu atstāt ietekmi uz būvniecības izmaksām, ko segs būvniecības ieceres īstenotājs. Regulējums attiecas uz tām būvniecības iecerēm, kuras ir ierosinātas pēc regulējuma spēkā stāšanās, t.i. iesniegums būvatļaujas izdošanai, apliecinājuma karte vai paskaidrojuma raksts iesniegts būvvaldē pēc šo noteikumu spēkā stāšanās.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā jautājuma steidzamību, sabiedrības līdzdalība nav nodrošināta. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LBN 231-15 prasību ievērošanu nodrošinās būvprojektu izstrādātājs un būvdarbu veicējs būvniecības ieceres īstenošanas ietvaros. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Vīksna, 67013140

Marija.Viksna@em.gov.lv